[{"text_idx": "#000000", "text": "Beth wyt ti'n edrych am?"}, {"text_idx": "#000001", "text": "Mae Caerdydd yn ddinas hawdd ei chyrraedd. Gyda chymaint o ffyrdd o deithio yma, does dim esgus i beidio ag ymweld a\u0302 ni. Mae gan Gaerdydd ei maes awyr ei hun; cysylltiadau rheilffordd cyflym o Lundain; mae traffordd yr M4 yn mynd heibio gogledd y ddinas; a gallwch hyd yn oed ei chyrraedd ar long! Byddem wrth ein bodd yn eich croesawu, felly pam oedi?"}, {"text_idx": "#000002", "text": "Os oes angen cyngor arnoch ar deithio o gwmpas Caerdydd, parcio eich car, neu unrhyw beth arall ewch i\u2019n tudalen gwybodaeth i ymwelwyr ."}, {"text_idx": "#000004", "text": "Yn fwy penodol, lleolir Caerdydd o fewn sir hanesyddol Morgannwg ar Fo\u0302r Hafren, wrth aber Afon Taf, tua 150 milltir (240 km) i\u2019r gorllewin o Lundain."}, {"text_idx": "#000006", "text": "Mae\u2019r Maes Awyr ym Mro Morgannwg, 13 milltir i\u2019r gorllewin o Gaerdydd. Gall cwsmeriaid deithio i\u2019r maes awyr ac oddi yno\u2019n rhwydd drwy ddefnyddio trafnidiaeth gyhoeddus, sy\u2019n rhedeg yn rheolaidd ac yn aml."}, {"text_idx": "#000007", "text": "Mae Caerdydd yn llai na dwy awr o Lundain ar y tre\u0302n, gyda gwasanaethau bob 30 munud. Mae Gorsaf Caerdydd Canolog wedi\u2019i lleoli\u2019n gyfleus yng nghanol y ddinas, yn agos at lawer o westai ac atyniadau ardderchog fel Stadiwm Principality a Chastell Caerdydd."}, {"text_idx": "#000009", "text": "Ffordd hawdd a fforddiadwy o deithio i Gaerdydd. Mae National Express yn cynnig gwasanaethau rheolaidd o Lundain ac ar hyd coridor yr M4, yn ogystal ag i Birmingham, ac o feysydd awyr Heathrow, Gatwick a Bryste."}, {"text_idx": "#000010", "text": "Mae Megabus yn cynnig gwasanaethau dyddiol amrywiol sy\u2019n cysylltu Caerdydd a\u0302 dros ddwsin o ddinasoedd a meysydd awyr yn y DU. Mae Flixbus yn cynnig gwasanaeth ddwywaith y dydd o Lundain, mae TrawsCymru yn rhedeg gwasanaeth dyddiol o\u2019r canolbarth ac mae Big Green Coach yn rhedeg coetsis i gyngherddau mawr Caerdydd."}, {"text_idx": "#000012", "text": "Gallwch hefyd ddod o hyd i lawer o feysydd parcio cyfleus yng nghanol y ddinas, y Bae Caerdydd ac ardaloedd cyfagos."}, {"text_idx": "#000013", "text": "Ar gyfer ffordd fwy llesol o lawer o gyrraedd Caerdydd, beth am fynd ar eich beic? Os ydych chi\u2019n dod o dde Lloegr, defnyddiwch bont feicio yr M48 a dilynwch yr A48 i ganol y ddinas."}, {"text_idx": "#000016", "text": "Os ydych yn cyrraedd y DU ar fferi yn Portsmouth neu Southampton, mae cysylltiadau tre\u0302n uniongyrchol o\u2019r dinasoedd porthladd hyn i Gaerdydd. Mae porthladdoedd y fferi hefyd yn cysylltu a\u0302\u2019r system draffyrdd genedlaethol i ddarparu mynediad cyflym i Gaerdydd. Gallwch hefyd deithio ar fferi o Rosslare yn Iwerddon i abergwaun neu Benfro yng Ngorllewin Cymru. Yna mae\u2019r porthladdoedd hyn yn cysylltu a\u0302 Chaerdydd ar dre\u0302n a ffordd."}, {"text_idx": "#000017", "text": "Cofrestrwch i E-Gylchlythyr Croeso Caerdydd heddiw i gael newyddion cyffrous, cynigion arbennig, y cynnwys diweddaraf a mwy gan "}]